মুল্করাজ আনন্দ্ : ভারতীয় লেখক মুল্করাজ আনন্দ্ ১২ ডিসেম্বর ১৯০৫ সালে পেশোয়ারে জন্মগ্রহণ করেন। যে কয়জন ভারতীয় ইংরেজিতে লেখালেখি করেন তাঁদের মধ্যে তিনি অন্যতম। ভারতের নিমণশ্রেণির লোকদের জীবন, তার বঞ্চনা, বৈষম্য আর দারিদ্র্য নিয়ে তিনি সারাজীবন লেখালেখি করেছেন। উপন্যাস ও গল্পের জন্য তিনি সমধিক জনপ্রিয়। প্রথম উপন্যাস Untouchable (১৯৩৫) এবং অপর উপন্যাস Coolie (১৯৩৬) জাতভেদ এবং নিমণশ্রেণির মানুষের জীবন নিয়ে রচনা যা তাঁকে খ্যাতির শীর্ষে এনে দেয়। অন্যান্য উলেস্নখযোগ্য উপন্যাস The village (১৯৩৯), Across the Black Waters (১৯৩৯), The Sound and the Sickle (১৯৪২), আত্মজীবনীমূলক রচনা The Private Life of an Indian Prince (১৯৫৩)। গল্প লিখেছেন প্রচুর।